Arntzen de Besche Advokatfirma

Arntzen de Besche Advokatfirma AS er et norsk forretningsjuridisk advokatfirma med over 140 advokater og advokatfullmektiger, og totalt over 180 medarbeidere, fordelt på sine kontorer i Oslo, Stavanger og Trondheim. Selskapet bistår norske og internasjonale selskaper, myndigheter og organisasjoner med å forenkle kompliserte transaksjoner, gjennomføre krevende forhandlinger og løse tvister.  

Arntzen de Besche har gjennom mange år vært blant landets ledende advokatfirmaer ifølge ratingbyråene Chambers, Legal 500 og IFLR 1000. Selskapet ble i 2018 nominert til de prisen "Norway M&A Legal advisor of the year" av MergerMarket.    

Advokatfirmaet har opphav på 1870-tallet da høyesterettsadvokat Carl Martin Hansen (1839-1922) som startet advokatvirksomheten i Oslo. Han ble senere utnevnt til Ridder av St. Olavs orden for «fortjenstfuld virksomhet i sin stilling». Høyesterettsadvokat Oscar de Besche (1903-2002) overtok etter hvert driften av dette advokatfirmaet.  Høyesterettsadvokat Sven Arntzen (1897-1976) spilte en sentral rolle i motstandskampen under den annen verdenskrig. Han var Norges riksadvokat under første del av det store landssvikoppgjøret etter krigen fra 1945 til 1946. For dette ble han hedret med kommandørkorset med stjerne av St. Olavs Orden, Deltagermedaljen og Storbritannias King's Medal for Courage in the Cause of Freedom.

Arntzen de Besche i sin nåværende form ble stiftet 1. januar 2001 som en videreføring av de Besche & Co. og Arntzen, Underland & Co..

I 2020 ble Arntzen de Besche dømt til å betale Polaris Media NOK 100 millioner i erstatning for uaktsom rådgivning. Høyesterett avviste i 2021 anken.

Referanser

Eksterne lenker
 Arntzen de Besche Advokatfirma AS

Kategori:Norske advokatfirmaer
Kategori:Selskaper etablert i 2001
Kategori:Næringsliv i Oslo